नई दिल्ली: मृत्यु जीवन की सबसे बड़ी सच्चाई है, जिससे कोई भी इंकार नहीं सकता है। जो भी व्यक्ति या वस्तु इस संसार में जन्मी है उसे एक न एक दिन समाप्त होना ही है। मृत्यु होती ही है लेकिन उसके कारण अलग-अलग होते है, कभी कोई दुर्घटना में चल बसता है तो कोई बीमारी में।
बुद्ध भगवान का कहना है कि हम जब भी सोते हैं तो एक प्रकार से मर ही जाते हैं क्योंकि उस समय दिमाग में कुछ भी नहीं चल रहा होता है। इसलिए मृत्यु से डरने से कोई फायदा नहीं। वैसे हम मृत्यु कब आएगी इसके समय को तो नहीं जान सकते है। लेकिन मृत्यु आने से पहले कुछ संकेत देती है, अगर वो संकेतों को जान ले तो हमें अपने मृत्यु के वक्त के बारे में पता चल सकता है।
आप जानते होंगे भगवान शिव के अनेकों नाम मे से एक नाम महाकाल है, शिव श्रष्टि के विनाशक भी माने जाते हैं, अर्थात शिव श्रष्टि को खत्म करने वाले है। जैसे देवों के देव महादेव कहे जाते हैं वैसे ही ग्रन्थों में महाग्रंथ शिवमहापुरण को कहा जाता है, इस ग्रंथ में भगवान शिव से संबंधित अनेक रहस्यमयी बातें बताई गई हैं। जो जीवन और मृत्यु से जुड़ी हुई है। शिवपुराण में भगवान शिव ने माता पार्वती को मृत्यु के संबंध में कुछ विशेष संकेत बताए हैं। जिनसे मनुष्य की मृत्यु के आसार व मृत्यु के बारे में पहले जाना जा सकता है।
*शिवपुराण के अनुसार जिस मनुष्य को ग्रहों के दर्शन होने पर भी दिशाओं का ज्ञान न हो, मन में बैचेनी छाई रहे, तो उस मनुष्य की मृत्यु 6 महीने में हो जाती है।
*जिस व्यक्ति को अचानक नीली मक्खियां आकर घेर लें। उसकी आयु एक महीना ही शेष जाननी चाहिए। ऐसा शिवपुराण में बताया गया है।
*शिवपुराण में भगवान शिव ने बताया है कि जिस मनुष्य के सिर पर गिद्ध, कौवा अथवा कबूतर आकर बैठ जाए, वह एक महीने के भीतर ही मर जाता है। ऐसा शिवपुराण में बताया गया है।
*यदि अचानक किसी व्यक्ति का शरीर सफेद या पीला पड़ जाए और लाल निशान दिखाई दें तो समझना चाहिए कि उस मनुष्य की मृत्यु 6 महीने के भीतर हो जाएगी। जिस मनुष्य का मुंह, कान, आंख और जीभ ठीक से काम न करें, शिवपुराण के अनुसार उसकी मृत्यु 6 महीने के भीतर हो जाती है।
*जब किसी व्यक्ति को जल, तेल, घी तथा दर्पण में अपनी परछाई न दिखाई दे, तो समझना चाहिए कि उसकी आयु 6 माह से अधिक नहीं है। जब कोई अपनी छाया को सिर से रहित देखे अथवा अपने को छाया से रहित पाए तो ऐसा मनुष्य एक महीने भी जीवित नहीं रहता।
*जिस मनुष्य को चंद्रमा व सूर्य के आस-पास का चमकीला घेरा काला या लाल दिखाई दे, तो उस मनुष्य की मृत्यु 15 दिन के अंदर हो जाती है। अरूंधती तारा व चंद्रमा जिसे न दिखाई दे अथवा जिसे अन्य तारे भी ठीक से न दिखाई दें, ऐसे मनुष्य की मृत्यु एक महीने के भीतर हो जाती है।
*त्रिदोष (वात, पित्त, कफ) में जिसकी नाक बहने लगे, उसका जीवन पंद्रह दिन से अधिक नहीं चलता। यदि किसी व्यक्ति के मुंह और कंठ बार-बार सूखने लगे तो यह जानना चाहिए कि 6 महीने बीत-बीतते उसकी आयु समाप्त हो जाएगी।
*जब किसी मनुष्य का बायां हाथ लगातार एक सप्ताह तक फड़कता ही रहे, तब उसका जीवन एक मास ही शेष है, ऐसा जानना चाहिए। जब सारे अंगों में अंगड़ाई आने लगे और तालू सूख जाए, तब वह मनुष्य एक मास तक ही जीवित रहता है।
*शिवपुराण के अनुसार जिस व्यक्ति को अग्नि का प्रकाश ठीक से दिखाई न दे और चारों ओर काला अंधकार दिखाई दे तो उसका जीवन भी 6 महीने के भीतर समाप्त हो जाता है।
*जो मनुष्य अचानक सूर्य और चंद्रमा को राहू से ग्रस्त देखता है (चंद्रमा और सूर्य काले दिखाई देने लगते हैं) और संपूर्ण दिशाएं जिसे घुमती दिखाई देती हैं, उसकी मृत्यु 6 महीने के अंदर हो जाती है।
*शिवपुराण के अनुसार जो व्यक्ति हिरण के पीछे होने वाली शिकारियों की भयानक आवाज को भी जल्दी नहीं सुनता, उसकी मृत्यु 6 महीने के भीतर हो जाती है। जिसे आकाश में सप्तर्षि तारे न दिखाई दें, उस मनुष्य की आयु भी 6 महीने ही शेष समझनी चाहिए।
*सपने में उल्लू, कौआ या उजड़े हुए गांव का दिखना, सपने में तेल लगाना या गधे की सवारी करना, ढोल नगारे बजते हुए देखना मृत्यु के निकट होने का संकेत माना जाता है अगर मुंडन करवाते हुए भी खुद को देखें तो यह परिवार में किसी की मृत्यु का संकेत माना जाता है।
हमने ये मृत्यु से पहले के संकेत शिवमहापुराण में वर्णित संकेतों के आधार पर बताया है, यह कितना सच है इसका हमारे पास कोई प्रमाण नहीं है। इसलिए आप सब इसको सिर्फ लेख की तरह ही पढ़ें।